Евтим Евтимов
Игра с огъня

chitanka.info

Сънуваш ме,

а все от мене бягаш,

очакваш ме,

но само там,

до прага.

Зовеш ме ти с усмивка мълчалива,

но щом пристигна,

другаде летиш.

Не си играй със огъня,

не бива,

че може отведнъж да изгориш

като земя, наказана от бога.

Аз всичко мога вече,

всичко мога.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.